লন্ডন, স্টকহোমের মত শহরগুলি তাদের জন পরিবহন ব্যবস্থার উন্নতির পাশাপাশি আর একটি নিয়ম চালু করেছে।এটি হল লো এমিশন জোন মডেল।এই শহরগুলিতে শহরের মাঝে একটি নির্দিষ্ট মাত্রার বেশী দূষণ ছড়ানো গাড়ি চলাচল পুরোপুরি নিষিদ্ধ।কেউ নিয়ম ভাঙলে বিরাট অঙ্কের ফাইন দিতে হয়। এছাড়াও কম দূষণের গাড়ি কিনতে নাগরিকদের উৎসাহিত করে সরকার। পার্কিংফিও খুব চড়া।লন্ডনে পার্কিং ফি খুব বেশী।আগে ঘন্টাপ্রতি পাঁচ পাউন্ড থাকলেও বর্তমানে তা বেড়ে ১০ পাউন্ড হয়েছে। এভাবে লন্ডনের দু বিলিয়ন পাউন্ড আয় হয়েছে যা আবার পরিবহন ব্যবস্থার উন্নয়ণেই কাজে লাগানো হয়েছে।সিঙ্গাপুরে এরকমই গাড়ির লাইসেন্স আর জায়গার লাইসেন্স নিতে হয়।সিঙ্গাপুরে কাউকে গাড়ি কিনতে হলে তার সঙ্গে একটি গাড়ি কেনার লাইসেন্সও কিনতে হয়। যেটা গাড়ির চাইতেও অনেকাংশে দামী।আবার কোনও বিশেষ এলাকায় ঢুকতে গেলে তারও আলাদা টাকা লাগে।বেজিং এ আবার গাড়ির রেজিস্ট্রেশন লটারির মাধ্যমে হয় ।এর ফলে কখনই একটি নির্দিষ্ট সংখ্যক গাড়ির বেশী রাস্তায় নামতে পারে না।